Ο **Γκαστόν Τονγκ Σανγκ**  (Gaston Tong Sang) είναι πολιτικός από τη Γαλλική Πολυνησία, ο οποίος χρημάτισε τρεις φορές Πρόεδρος, με τελευταία την περίοδο από τον Νοέμβριο του 2009 ως τον Απρίλιο του 2011. Ήταν επίσης πρόεδρος την περίοδο από το 2006 ως το 2007 και από το 2008 ως τον Φεβρουάριο του 2009.

Βιογραφία
---------

Γεννήθηκε στις 7 Αυγούστου του 1949 στην Μπόρα Μπόρα, της οποίας είναι δήμαρχος. Έχει κινεζικές ρίζες και είναι ιδρυτικό μέλος του γαλλόφιλου πολιτικού κόμματος Tahoera'a Huiraatira.

Πολιτική καριέρα
----------------

### Πρώτη προεδρία

Ο Τονγκ Σανγκ υπήρξε υποψήφιος στις προεδρικές εκλογές με το κόμμα Tahoera'a Huiraatira τον Μάρτιο του 2005, όμως ηττήθηκε από τον Όσκαρ Τεμαρού με 29 ψήφους έναντι 26. Στις 26 Δεκεμβρίου 2006 ο Τονγκ Σανγκ εξελέγη Πρόεδρος της Γαλλικής Πολυνησίας, με 31 ψήφους υπέρ έναντι 26 κατά.

Στις 18 Ιανουαρίου 2007 η νέα κυβέρνηση επέζησε πρότασης μομφής, την οποία είχε εγείρει ο πρώην Πρόεδρος, Όσκαρ Τεμαρού. Μόνο 26 βουλευτές παρουσιάστηκαν στην ψηφοφορία, για την οποία απαιτούνταν τρεις επιπλέον βουλευτές για να εγκριθεί.

Πολιτική κρίση του 2007
-----------------------

Τον Ιούλιο του 2007 ο ισχυρός γαλλόφιλος πολιτικός Γκαστόν Φλος άσκησε δριμύτατη κριτική στον Τονγκ Σανγκ, κατηγορώντας τον ότι αγνοούσε τις πραγματικές ανάγκες του κόμματός του. Μάλιστα, ιδρυτής του Tahoeraa Huiraatira ήταν ο ίδιος ο Φλος.

Οι επικριτές του Φλος έκαναν λόγο για προσπάθειες του πρώην Προέδρου να επανακτήσει την προεδρία. Οι καταγγελίες τους δυνάμωσαν, όταν αποκαλύφθηκε ότι ο Φλος είχε διεξαγάγει "μυστικές συνομιλίες" με τον Όσκαρ Τεμαρού, έναν σημαίνοντα πολιτικό που ήταν υπέρ της ανεξαρτησίας και υπήρξε στο παρελθόν πολιτικός του αντίπαλος. 

Η Ένωση για τη Δημοκρατία (UPLD) του Τεμαρού κατέθεσε πρόταση μομφής στις 29 Αυγούστου του 2007. Το ίδιο το κόμμα του ζήτησε από τον Τονγκ Σανγκ να παραιτηθεί, κάτι που αρνήθηκε να πράξει ο πολιτικός.

Τελικά, στις 31 Αυγούστου 2007 έπειτα από πρόταση μομφής, η κυβέρνηση του Τονγκ Σανγκ κατέρρευσε. Η πρόταση μομφής εγκρίθηκε από το 57μελές Κοινοβούλιο, με 35 υπέρ. Η ενέργεια αυτή ήταν η πρώτη πολιτική ενέργεια δύο κομμάτων (του Τεμαρού και του Φλος) να συστήσουν συμμαχία με σκοπό την ανατροπή μιας κυβέρνησης.

Ο Τονγκ Σανγκ συνέχισε να ασκεί υπηρεσιακά τα προεδρικά καθήκοντα, ως τη διεξαγωγή νέων εκλογών για πρόεδρο, στις 10 Σεπτεμβρίου 2007.

Τελικά, στις 14 Σεπτεμβρίου 2007, ο Τεμαρού εξελέγη Πρόεδρος, για τρίτη φορά μέσα σε τρία χρόνια, με 27 επί συνόλου 44 ψήφων στη Συνέλευση της Ταϊτής.
Ο Τονγκ Σανγκ ίδρυσε ένα νέο πολιτικό κόμμα, με το όνομα Ο Porinetia To Tatou Ai'a, στις 1 Οκτωβρίου 2007.

### Δεύτερη προεδρική θητεία

Στις 15 Απριλίου 2008 ο Τονγκ Σανγκ έγινε ξανά Πρόεδρος έπειτα από πρόταση μομφής εναντίον της κυβέρνησης του Γκαστόν Φλος. Το Δεκέμβριο του 2008 έχασε την οριακή πλειοψηφία που είχε η κυβέρνησή του έπειτα από την αποχώρηση ενός βουλευτή από τον οκτακομματικό συνασπισμό. Παραιτήθηκε ξανά στις 8 Φεβρουαρίου του 2009.

### Προεδρική εκλογή 2009

Στις 12 Φεβρουαρίου 2009 πρόεδρος εξελέγη για μία ακόμη φορά ο Όσκαρ Τεμαρού. Στον πρώτο γύρο των εκλογών ο Τονγκ Σανγκ ήρθε 2ος με 20 ψήφους,ο Τεμαρού έλαβε 24 ψήφους, ο Φριτς 12 και η Αγκαμί μία ψήφο. Έτσι, ο πρώτος γύρος δεν οδήγησε σε εκλογή προέδρου. Για το λόγο αυτό διεξήχθη το απόγευμα της ίδιας ημέρας ο δεύτερος γύρος. Σε αυτόν αναμετρήθηκαν οι Τεμαρού και Τονγκ Σανγκ. Η Συνέλευση της Γαλλικής Πολυνησίας εξέλεξε τον Τεμαρού νέο πρόεδρο στο δεύτερο γύρο, με 37 ψήφους έναντι 20 για τον Τονγκ Σανγκ.

### Τρίτη προεδρική θητεία

Έγινε ξανά πρόεδρος μετά την πτώση της κυβέρνησης του Τεμαρού, με πρόταση μομφής, στις 25 Νοεμβρίου του 2009.

Ο Τονγκ Σανγκ ανατράπηκε έπειτα από πρόταση δυσπιστίας, την 1η Απριλίου 2011, και ο αρχηγός της αντιπολίτευσης, Όσκαρ Τεμαρού, έγινε πρόεδρος για 5η φορά σε 7 χρόνια. Την πρόταση δυσπιστίας υπερψήφισαν τα 29 επί συνόλου 57 μελών του Κοινοβουλίου. 
Σ
Στις 17 Μαΐου 2018 εξελέγη Πρόεδρος του Κοινοβουλίου (Εδαφική Συνέλευση) (επίσης αρχηγός της Κυβέρνησης).

Εξωτερικοί σύνδεσμοι
--------------------

* New Zealand Herald: French Polynesia elects new president

Παραπομπές
----------

1. 1 2 3 4 5  «Répertoire national des élus» 9  Απριλίου 2019.
2. ↑  www.hatvp.fr/open-data/. Ανακτήθηκε στις 3  Φεβρουαρίου 2021.
3. ↑  «Temaru To Seek Re-election In Tahiti Stalemate». Αρχειοθετήθηκε από το πρωτότυπο στις 28 Σεπτεμβρίου 2007. Ανακτήθηκε στις 5 Μαΐου 2008.
4. ↑  NA, NA (2007-01-19). «Motion of no confidence in new French Polynesia government fails». *Radio New Zealand International*.. Ανακτήθηκε στις 2007-10-23.
5. ↑  BBC NEWS, French Polynesia gets new leader
6. ↑  Ousted French Polynesia president forms new party
7. ↑  «French president welcomes French Polynesia’s change of leadership». Radio New Zealand. 2008-04-17. .
8. ↑  French Polynesia’s government falls four days ahead of no confidence vote
9. ↑   «French Polynesia’s assembly opens to elect a new president». *Radio New Zealand International*. 2009-02-11.. Ανακτήθηκε στις 2009-02-11.
10. ↑   «First round of French Polynesia presidential election inconclusive». *Radio New Zealand International*. 2009-02-11.. Ανακτήθηκε στις 2009-02-11.
11. ↑   «Oscar Temaru elected French Polynesia’s president for fourth time in five years». *Radio New Zealand International*. 2009-02-12.. Ανακτήθηκε στις 2009-02-11.
12. ↑  Xinhua, 25 Νοεμβρίου 2009.
13. ↑  RNZI, French Polynesia’s Tong Sang ousted by Temaru, 1 Απριλίου 2011.
14. ↑  Le président - Assemblée de la Polynésie française

  



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Gaston Tong Sang  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |